CELEX: 32019R1293
Language: lv
Date: 2019-07-29 00:00:00
Title: Komisijas Īstenošanas regula (ES) 2019/1293 (2019. gada 29. jūlijs), ar ko attiecībā uz teritoriju un trešo valstu sarakstu II pielikumā un veterinārā sertifikāta paraugu suņiem, kaķiem un mājas seskiem IV pielikumā groza Īstenošanas regulu (ES) Nr. 577/2013 (Dokuments attiecas uz EEZ.)

2.8.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 204/3
               
            
         KOMISIJAS ĪSTENOŠANAS REGULA (ES) 2019/1293
         (2019. gada 29. jūlijs),
         ar ko attiecībā uz teritoriju un trešo valstu sarakstu II pielikumā un veterinārā sertifikāta paraugu suņiem, kaķiem un mājas seskiem IV pielikumā groza Īstenošanas regulu (ES) Nr. 577/2013
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2013. gada 12. jūnija Regulu (ES) Nr. 576/2013 par lolojumdzīvnieku nekomerciālu pārvietošanu un par Regulas (EK) Nr. 998/2003 atcelšanu (1) un jo īpaši tās 13. panta 2. punktu un 25. panta 2. punktu,
         tā kā:
         
                     (1)
                  
                  
                     Ar Komisijas Īstenošanas regulu (ES) Nr. 577/2013 (2) cita starpā ir paredzēti teritoriju un trešo valstu saraksti, kas minēti Regulas (ES) Nr. 576/2013 13. pantā, un veterinārais sertifikāts, kas vajadzīgs suņu, kaķu un mājas sesku nekomerciālai pārvietošanai uz dalībvalsti no teritorijām un trešām valstīm.
                  
               
                     (2)
                  
                  
                     Īstenošanas regula (ES) Nr. 577/2013 ar Eiropas Ekonomikas zonas (EEZ) Apvienotās komitejas Lēmumu Nr. 66/2016 (3) tika iekļauta EEZ līgumā un uz Norvēģiju pilnībā attiecas tāpat kā uz ES dalībvalstīm.
                  
               
                     (3)
                  
                  
                     Norvēģija ir iekļauta Īstenošanas regulas (ES) Nr. 577/2013 II pielikuma 1. daļā. EEZ Apvienotās komitejas Lēmums Nr. 66/2016 reglamentē suņu, kaķu un mājas sesku nekomerciālu pārvietošanu uz dalībvalsti no Norvēģijas. Tāpēc ir nepieciešams svītrot Norvēģiju no teritoriju un trešo valstu saraksta, kas dots Īstenošanas regulas (ES) Nr. 577/2013 II pielikuma 1. daļā.
                  
               
                     (4)
                  
                  
                     Turklāt ir nepieciešams atspoguļot jauno bijušās Dienvidslāvijas Maķedonijas Republikas nosaukumu teritoriju un trešo valstu sarakstā, kas dots Īstenošanas regulas (ES) Nr. 577/2013 II pielikuma 2. daļā.
                  
               
                     (5)
                  
                  
                     Regulā (ES) Nr. 576/2013 cita starpā paredzēts, ka attiecībā uz suņiem, kaķiem un mājas seskiem, kurus nekomerciālos nolūkos pārvieto uz dalībvalsti no teritorijas vai trešās valsts, ir jāievēro visi tie profilaktiskie veselības pasākumi, kas attiecas uz infekcijām vai slimībām, kuras nav trakumsērga, un kas pieņemti uz minētās regulas 19. panta 1. punkta pamata, un ka tiem līdzi jābūt identifikācijas dokumentam veterinārā sertifikāta formā. Īstenošanas regulas (ES) Nr. 577/2013 IV pielikuma 1. daļā ir iekļauts veterinārā sertifikāta paraugs.
                  
               
                     (6)
                  
                  
                     Turklāt pēc Komisijas Deleģētās regulas (ES) Nr. 1152/2011 (4) obligātās pārskatīšanas Komisija pieņēma Deleģēto regulu (ES) 2018/772 (5), kurā cita starpā ir paredzēti noteikumi par dalībvalstu vai to daļu iedalīšanu kategorijās attiecībā uz to tiesībām piemērot profilaktiskus veselības aizsardzības pasākumus Echinococcus multilocularis infekcijas kontrolei suņiem. Ar Deleģēto regulu (ES) 2018/772 no 2018. gada 1. jūlija tika atcelta Deleģētā regula (ES) Nr. 1152/2011.
                  
               
                     (7)
                  
                  
                     To dalībvalstu saraksts, kuras atbilst Deleģētajā regulā (ES) 2018/772 noteiktajiem kategorizēšanas noteikumiem attiecībā uz visu to teritoriju vai to daļām, ir iekļauts Komisijas Īstenošanas regulas (ES) 2018/878 (6) pielikumā.
                  
               
                     (8)
                  
                  
                     Tāpēc ir lietderīgi Īstenošanas regulas (ES) Nr. 577/2013 IV pielikumā noteiktajā veterinārā sertifikāta paraugā aizstāt atsauces uz Deleģēto regulu (ES) Nr. 1152/2011 ar atsaucēm uz Deleģēto regulu (ES) 2018/772 un Īstenošanas regulu (ES) 2018/878.
                  
               
                     (9)
                  
                  
                     Tāpēc Īstenošanas regulas (ES) Nr. 577/2013 II un IV pielikums būtu attiecīgi jāgroza.
                  
               
                     (10)
                  
                  
                     Lai nepieļautu, ka tiek traucēta suņu, kaķu un mājas sesku pārvietošana, veterināros sertifikātus, kas izdoti atbilstoši ar Komisijas Īstenošanas regulu (ES) 2016/561 (7) grozītās Īstenošanas regulas (ES) Nr. 577/2013 IV pielikuma 1. daļai, būtu jāatļauj izmantot līdz 2020. gada 28. februārim.
                  
               
                     (11)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Īstenošanas regulu (ES) Nr. 577/2013 groza šādi:
            
                        1)
                     
                     
                        II pielikuma 1. daļu aizstāj ar šīs regulas I pielikuma tekstu;
                     
                  
                        2)
                     
                     
                        II pielikuma 2. daļu aizstāj ar šīs regulas II pielikuma tekstu;
                     
                  
                        3)
                     
                     
                        IV pielikuma 1. daļu aizstāj ar šīs regulas III pielikuma tekstu.
                     
                  
         
            2. pants
            Pārejas periodā līdz 2020. gada 28. februārim dalībvalstis atļauj dalībvalstī ievest no teritorijas vai trešās valsts nekomerciālos nolūkos pārvietotus suņus, kaķus un mājas seskus, kam līdzi ir veterinārais sertifikāts, kurš izdots ne vēlāk kā 2019. gada 31. oktobrī saskaņā ar paraugu, kas noteikts ar Īstenošanas regulu (ES) 2016/561 grozītās Īstenošanas regulas (ES) Nr. 577/2013 IV pielikuma 1. daļā.
         
         
            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2019. gada 1. novembra.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 29. jūlijā
            
               
                  Komisijas vārdā –
               
               
                  priekšsēdētājs
               
               Jean-Claude JUNCKER
            
         
         
            (1)  OV L 178, 28.6.2013., 1. lpp.
         
         
            (2)  Komisijas 2013. gada 28. jūnija Īstenošanas regula (ES) Nr. 577/2013 par identifikācijas dokumentu paraugiem suņu, kaķu un mājas sesku nekomerciālai pārvietošanai, teritoriju un trešo valstu saraksta izveidošanu un par deklarāciju formas, izkārtojuma un valodas prasībām atbilstoši Eiropas Parlamenta un Padomes Regulā (ES) Nr. 576/2013 paredzētajiem konkrētiem nosacījumiem (OV L 178, 28.6.2013., 109. lpp.).
         
            (3)  EEZ Apvienotās komitejas 2016. gada 29. aprīļa Lēmums Nr. 66/2016, ar ko groza EEZ līguma I pielikumu (Veterinārijas un fitosanitārijas jautājumi) [2017/2017] (OV L 300, 16.11.2017., 1. lpp.).
         
            (4)  Komisijas 2011. gada 14. jūlija Deleģētā regula (ES) Nr. 1152/2011, ar kuru papildina Eiropas Parlamenta un Padomes Regulu (EK) Nr. 998/2003 attiecībā uz profilaktiskiem veselības aizsardzības pasākumiem Echinococcus multilocularis infekcijas kontrolei suņiem (OV L 296, 15.11.2011., 6. lpp.).
         
            (5)  Komisijas 2017. gada 21. novembra Deleģētā regula (ES) 2018/772, ar ko Eiropas Parlamenta un Padomes Regulu (ES) Nr. 576/2013 papildina attiecībā uz profilaktiskiem veselības aizsardzības pasākumiem Echinococcus multilocularis infekcijas kontrolei suņiem un atceļ Deleģēto regulu (ES) Nr. 1152/2011 (OV L 130, 28.5.2018., 1. lpp.).
         
            (6)  Komisijas 2018. gada 18. jūnija Īstenošanas regula (ES) 2018/878, ar ko pieņem to dalībvalstu vai dalībvalstu teritorijas daļu sarakstu, kuras atbilst Deleģētās regulas (ES) 2018/772 par to, kā piemēro profilaktiskus veselības aizsardzības pasākumus, kas kontrolē suņu infekciju ar Echinococcus multilocularis, 2. panta 2. un 3. punktā noteiktajiem kategorizēšanas noteikumiem (OV L 155, 19.6.2018., 1. lpp.).
         
            (7)  Komisijas 2016. gada 11. aprīļa Īstenošanas regula (ES) 2016/561, ar ko Īstenošanas regulas (ES) Nr. 577/2013 IV pielikumu groza attiecībā uz veterinārā sertifikāta paraugu suņu, kaķu un mājas sesku pārvietošanai nekomerciālos nolūkos no teritorijas vai trešās valsts uz dalībvalsti (OV L 96, 12.4.2016., 26. lpp.).
      
      
         
            I PIELIKUMS
            
               “1. DAĻA
               
                  Teritoriju un trešo valstu saraksts, uz kuru ir atsauce Regulas (ES) Nr. 576/2013 13. panta 1. punktā
               
               
                           
                              ISO kods
                        
                        
                           Teritorija vai trešā valsts
                        
                     
                           AD
                        
                        
                           Andora
                        
                     
                           CH
                        
                        
                           Šveice
                        
                     
                           FO
                        
                        
                           Fēru Salas
                        
                     
                           GI
                        
                        
                           Gibraltārs
                        
                     
                           GL
                        
                        
                           Grenlande
                        
                     
                           IS
                        
                        
                           Islande
                        
                     
                           LI
                        
                        
                           Lihtenšteina
                        
                     
                           MC
                        
                        
                           Monako
                        
                     
                           SM
                        
                        
                           Sanmarīno
                        
                     
                           VA
                        
                        
                           Vatikāna Pilsētvalsts”
                        
                     
         
      
      
         
            II PIELIKUMS
            
               “2. DAĻA
               
                  Teritoriju un trešo valstu saraksts, uz kuru ir atsauce Regulas (ES) Nr. 576/2013 13. panta 2. punktā
               
               
                           
                              ISO kods
                        
                        
                           Teritorija vai trešā valsts
                        
                        
                           Ietvertās teritorijas
                        
                     
                           AC
                        
                        
                           Debesbraukšanas Sala
                        
                        
                            
                        
                     
                           AE
                        
                        
                           Apvienotie Arābu Emirāti
                        
                        
                            
                        
                     
                           AG
                        
                        
                           Antigva un Barbuda
                        
                        
                            
                        
                     
                           AR
                        
                        
                           Argentīna
                        
                        
                            
                        
                     
                           AU
                        
                        
                           Austrālija
                        
                        
                            
                        
                     
                           AW
                        
                        
                           Aruba
                        
                        
                            
                        
                     
                           BA
                        
                        
                           Bosnija un Hercegovina
                        
                        
                            
                        
                     
                           BB
                        
                        
                           Barbadosa
                        
                        
                            
                        
                     
                           BH
                        
                        
                           Bahreina
                        
                        
                            
                        
                     
                           BM
                        
                        
                           Bermudu Salas
                        
                        
                            
                        
                     
                           BQ
                        
                        
                           Bonaire, Sintēstatiusa un Saba (BES Salas)
                        
                        
                            
                        
                     
                           BY
                        
                        
                           Baltkrievija
                        
                        
                            
                        
                     
                           CA
                        
                        
                           Kanāda
                        
                        
                            
                        
                     
                           CL
                        
                        
                           Čīle
                        
                        
                            
                        
                     
                           CW
                        
                        
                           Kirasao
                        
                        
                            
                        
                     
                           FJ
                        
                        
                           Fidži
                        
                        
                            
                        
                     
                           FK
                        
                        
                           Folklenda Salas
                        
                        
                            
                        
                     
                           HK
                        
                        
                           Honkonga
                        
                        
                            
                        
                     
                           JM
                        
                        
                           Jamaika
                        
                        
                            
                        
                     
                           JP
                        
                        
                           Japāna
                        
                        
                            
                        
                     
                           KN
                        
                        
                           Sentkitsa un Nevisa
                        
                        
                            
                        
                     
                           KY
                        
                        
                           Kaimanu Salas
                        
                        
                            
                        
                     
                           LC
                        
                        
                           Sentlūsija
                        
                        
                            
                        
                     
                           MS
                        
                        
                           Montserrata
                        
                        
                            
                        
                     
                           MK
                        
                        
                           Ziemeļmaķedonija
                        
                        
                            
                        
                     
                           MU
                        
                        
                           Maurīcija
                        
                        
                            
                        
                     
                           MX
                        
                        
                           Meksika
                        
                        
                            
                        
                     
                           MY
                        
                        
                           Malaizija
                        
                        
                            
                        
                     
                           NC
                        
                        
                           Jaunkaledonija
                        
                        
                            
                        
                     
                           NZ
                        
                        
                           Jaunzēlande
                        
                        
                            
                        
                     
                           PF
                        
                        
                           Francijas Polinēzija
                        
                        
                            
                        
                     
                           PM
                        
                        
                           Senpjēra un Mikelona
                        
                        
                            
                        
                     
                           RU
                        
                        
                           Krievija
                        
                        
                            
                        
                     
                           SG
                        
                        
                           Singapūra
                        
                        
                            
                        
                     
                           SH
                        
                        
                           Svētās Helēnas Sala
                        
                        
                            
                        
                     
                           SX
                        
                        
                           Sentmartēna
                        
                        
                            
                        
                     
                           TT
                        
                        
                           Trinidāda un Tobāgo
                        
                        
                            
                        
                     
                           TW
                        
                        
                           Taivāna
                        
                        
                            
                        
                     
                           US
                        
                        
                           Amerikas Savienotās Valstis
                        
                        
                           AS – ASV Samoa
                           GU – Guama
                           MP – Ziemeļu Marianas Salas
                           PR – Puertoriko
                           VI – ASV Virdžīnu Salas”
                        
                     
                           VC
                        
                        
                           Sentvinsenta un Grenadīnas
                        
                        
                            
                        
                     
                           VG
                        
                        
                           Britu Virdžīnu Salas
                        
                        
                            
                        
                     
                           VU
                        
                        
                           Vanuatu
                        
                        
                            
                        
                     
                           WF
                        
                        
                           Volisa un Futunas Salas
                        
                        
                            
                        
                     
         
      
      
         
            III PIELIKUMS
            
               “1. DAĻA
               
                  Veterinārā sertifikāta paraugs suņu, kaķu vai mājas sesku nekomerciālai pārvietošanai no teritorijas vai trešās valsts uz dalībvalsti saskaņā ar Regulas (ES) Nr. 576/2013 5. panta 1. un 2. punktu
               
               Teksts attēlu
               
                  VALSTS:
                  Veterinārais sertifikāts Eiropas Savienībai
                  I daļa. Ziņas par sūtījumu
                  I.1. Nosūtītājs
                  Nosaukums
                  Adrese
                  Tālr.
                  I.2. Sertifikāta atsauces Nr.
                  I.2.a
                  I.3. Centrālā kompetentā iestāde
                  I.4. Vietējā kompetentā iestāde
                  I.5. Saņēmējs
                  Nosaukums
                  Adrese
                  Pasta indekss
                  Tālr.
                  I.6. Par sūtījumu atbildīgā persona ES
                  I.7. Izcelsmes valsts
                  ISO kods
                  I.8. Izcelsmes reģions
                  Kods
                  I.9. Galamērķa valsts
                  ISO kods
                  I.10. Galamērķa reģions
                  Kods
                  I.11. Izcelsmes vieta
                  I.12. Galamērķa vieta
                  I.13. Iekraušanas vieta
                  I.14. Izbraukšanas datums
                  I.15. Transportlīdzekļa veids
                  I.16. Iebraukšanas robežkontroles punkts Eiropas Savienībā
                  I.17. Cites numurs(-i)
                  I.18. Preces apraksts
                  I.19. Preces kods (HS kods)
                  010619
                  I.20. Daudzums
                  I.21. Produktu temperatūra
                  I.22. Kopējais iepakojumu skaits
                  I.23. Plombas/konteinera Nr.
                  I.24. Iepakojuma veids
               
               Teksts attēlu
               
                  VALSTS:
                  Veterinārais sertifikāts Eiropas Savienībai
                  I.25. Preces sertificētas šādam nolūkam:
                  Lolojumdzīvnieki
                  I.26. Tranzītam uz trešo valsti
                  I.27. Importam vai ielaišanai ES
                  I.28. Preču identifikācija
                  Suga Dzimums Krāsa Šķirne Identifikācijas Nr. Identifikācijas sistēma (zinātniskais nosaukums)
                  Dzimšanas datums [dd/mm/gggg]
               
               Teksts attēlu
               
                  VALSTS
                  Suņu, kaķu vai mājas sesku nekomerciāla pārvietošana no teritorijas vai trešās valsts uz dalībvalsti saskaņā ar Regulas (ES) Nr. 576/2013 5. panta 1. un 2. punktu
                  II daļa. Sertifikācija
                  II. Informācija par veselību
                  II.a Sertifikāta atsauces Nr.
                  II.b
                  Es, apakšā parakstījies, (norādīt teritorijas vai trešās valsts nosaukumu) oficiālais veterinārārsts (1)/kompetentās iestādes pilnvarots veterinārārsts (1) apliecinu, ka:
                  Mērķis/pārvadāšanas veids, ko deklarējis īpašnieks:
                  II.1. īpašnieka vai fiziskās personas, kurai ir īpašnieka rakstisks apstiprinājums par to, ka tā viņa vārdā var veikt dzīvnieku nekomerciālu pārvietošanu, pievienotajā deklarācijā (2), kas pamatota ar pierādījumiem (3), uzrādīts, ka I.28. ailē minētie dzīvnieki pavadīs īpašnieku vai fizisko personu, kurai ir īpašnieka rakstisks apstiprinājums par to, ka tā ne vairāk kā piecas dienas ilgā pārvietošanās laikā viņa vārdā var veikt dzīvnieku nekomerciālu pārvietošanu, un ka dzīvnieku pārvietošanas mērķis nav ne to pārdošana, ne ar tiem saistīto īpašumtiesību nodošana, un ka nekomerciālās pārvietošanas laikā par tiem atbildēs
                  (1) vai nu [īpašnieks;]
                  (1) vai [fiziska persona, kurai ir īpašnieka rakstisks apstiprinājums par to, ka tā īpašnieka vārdā var veikt dzīvnieku nekomerciālu pārvietošanu;]
                  (1) vai [fiziska persona, kuru nozīmējis pārvadātājs, ar ko īpašnieks noslēdzis līgumu par to, ka tas īpašnieka vārdā var veikt dzīvnieku nekomerciālu pārvietošanu;]
                  (1) vai nu [II.2. I.28. ailē minēto pārvietoto dzīvnieku skaits ir pieci vai mazāk;]
                  (1) vai [II.2. I.28. ailē minēto pārvietoto dzīvnieku skaits ir lielāks par pieciem, tie ir vecāki par sešiem mēnešiem un tos pārvieto, lai piedalītos sacensībās, izstādēs, sporta pasākumos vai pasākumos, kuros gatavojas minētajiem pasākumiem, un īpašnieks vai II.1. punktā minētā fiziskā persona ir iesniegusi pierādījumus (3) tam, ka dzīvnieki ir reģistrēti
                  (1) vai nu [lai apmeklētu šādu pasākumu;]
                  (1) vai [biedrībā, kura organizē šādus pasākumus;]
                  Apliecinājums par vakcināciju pret trakumsērgu un trakumsērgas antivielu titrēšanas testu:
                  (1) vai nu [II.3. I.28. ailē minētie dzīvnieki ir jaunāki par 12 nedēļām un nav vakcinēti pret trakumsērgu vai ir 12 līdz16 nedēļas veci un ir vakcinēti pret trakumsērgu, bet nav pagājusi vismaz 21 diena pēc pirmās vakcinācijas pret trakumsērgu, kas veikta saskaņā ar Regulas (ES) Nr. 576/2013 (4) III pielikumā noteiktajām derīguma prasībām; un
                  II.3.1. I.1. ailē minētā dzīvnieku izcelsmes teritorija vai trešā valsts ir iekļauta Īstenošanas regulas (ES) Nr. 577/2013 II pielikumā, un I.5. ailē minētā galamērķa dalībvalsts ir informējusi sabiedrību, ka tā atļauj šādu dzīvnieku pārvietošanu savā teritorijā, un ka dzīvniekiem ir klāt
                  (1) vai nu [II.3.2. pievienotā deklarācija (5), ko parakstījis īpašnieks vai II.1. punktā minētā fiziskā persona, kurā apliecināts, ka dzīvnieki no dzimšanas līdz nekomerciālās pārvietošanas laikam turēti tā, ka tie nav bijuši kontaktā ar tādu sugu savvaļas dzīvniekiem, kuri ir uzņēmīgi pret trakumsērgu;]
                  (1) vai [II.3.2. māte, no kuras tie joprojām ir atkarīgi, un var konstatēt, ka māte pirms to dzimšanas ir vakcinēta ar tādu vakcīnu pret trakumsērgu, kura atbilst Regulas (ES) Nr. 576/2013 III pielikumā noteiktajām derīguma prasībām;]]
                  (1) vai/un [II.3. I.28. ailē minētie dzīvnieki bija vismaz 12 nedēļas veci vakcinācijas laikā pret trakumsērgu, un ir pagājusi vismaz 21 diena pēc pirmās vakcinācijas pret trakumsērgu (4), kas veikta saskaņā ar Regulas (ES)Nr. 576/2013 III pielikumā noteiktajām derīguma prasībām, un vajadzīgās revakcinācijas ir veiktas iepriekšējās vakcinācijas (6) derīguma termiņā; kā arī
                  (1) vai nu [II.3.1. I.28. ailē minētie dzīvnieki tiek ievesti no Īstenošanas regulas (ES) Nr. 577/2013 II pielikumā minētas teritorijas vai trešās valsts vai nu tieši, vai caur Īstenošanas regulas (ES) Nr. 577/2013II pielikumā minētu teritoriju vai trešo valsti, vai arī caur teritoriju vai trešo valsti, kas nav minēta Īstenošanas regulas (ES) Nr. 577/2013 II pielikumā, saskaņā ar Regulas (ES) Nr. 576/2013 (7)12. panta 1. punkta c) apakšpunktu, un turpmāk sniegtajā tabulā ir norādīta informācija par pašreizējo vakcināciju pret trakumsērgu;]
               
               Teksts attēlu
               
                  VALSTS
                  Suņu, kaķu vai mājas sesku nekomerciāla pārvietošana no teritorijas vai trešās valsts uz dalībvalsti saskaņā ar Regulas (ES) Nr. 576/2013 5. panta 1. un 2. punktu
                  II. Informācija par veselību
                  II.a Sertifikāta atsauces Nr.
                  II.b
                  (1) vai [II.3.1. I.28. ailē minētos dzīvniekus ieved no teritorijas vai trešās valsts, vai tos paredzēts pārvietot tranzītā caur teritoriju vai trešo valsti, kas nav minēta Īstenošanas regulas (ES) Nr. 577/2013II pielikumā, un trakumsērgas antivielu titrēšanas testā (8) no asins parauga, ko kompetentās iestādes pilnvarots veterinārārsts noņēmis ne ātrāk kā 30 dienas pēc iepriekšējās vakcinācijas datuma, kas norādīts turpmākajā tabulā, un vismaz trīs mēnešus pirms šā sertifikāta izdošanas dienas, apstiprināts, ka antivielu titrs ir 0,5 SV/ml (9) vai lielāks, un vajadzīgās revakcinācijas ir veiktas iepriekšējās vakcinācijas (6) derīguma termiņā, un informācija par pašreizējo vakcināciju pret trakumsērgu un paraugu ņemšanas datums imūnreakcijas testēšanai ir turpmāk sniegtajā tabulā.
                  Transponders vai tetovējums
                  Vakcinēšanas datums
                  [dd/mm/gggg]
                  Vakcīnas nosaukums un ražotājs
                  Partijas numurs
                  Vakcinācijas derīgums
                  Asins parauga noņemšanas datums[dd/mm/gggg]
                  Dzīvnieka burtciparu kods
                  Implantācijas un/vai nolasīšanas datums (10)
                  [dd/mm/gggg]
                  no
                  [dd/mm/gggg]
                  līdz
                  [dd/mm/gggg]
                  ]]
                  Apliecinājums par terapiju pret parazītiem:
                  (1) vai nu [II.4. I.28. ailē minēto suņu galamērķis ir dalībvalsts, kas minēta Komisijas Īstenošanas regulas (ES) 2018/878 pielikumā, un dzīvniekiem ir veikta terapija pret Echinococcus multilocularis, un informācija par terapiju, ko veicis vakcinējošais veterinārārsts saskaņā ar 6. pantu Komisijas Deleģētajā regulā (ES) 2018/772 (11) (12) (13), ir norādīta turpmāk sniegtajā tabulā.]
                  (1) vai [II.4. I.28. ailē minētajiem suņiem nav veikta terapija pret Echinococcus multilocularis (11).]
                  Suņa transpondera vai tetovējuma numurs
                  Terapija pret echinococcus
                  Vakcinējošais veterinārārsts
                  Ražojuma nosaukums un ražotājs
                  Terapijas datums [dd/mm/gggg] un laiks [00:00]
                  Vārds, uzvārds (drukātiem burtiem), zīmogs un paraksts
                  ]]
               
               Teksts attēlu
               
                  VALSTS
                  Suņu, kaķu vai mājas sesku nekomerciāla pārvietošana no teritorijas vai trešās valsts uz dalībvalsti saskaņā ar Regulas (ES) Nr. 576/2013 5. panta 1. un 2. punktu
                  II. Informācija par veselību
                  II.a Sertifikāta atsauces Nr.
                  II.b
                  Piezīmes
                  a) Šis sertifikāts ir paredzēts suņiem (Canis lupus familiaris), kaķiem (Felis silvestris catus) un mājas seskiem (Mustela putorius furo).
                  b) Šis sertifikāts ir derīgs 10 dienas no datuma, kurā to izdevis oficiālais veterinārārsts, līdz datumam, kurā notiek dokumentu un identitātes pārbaude ceļotāju izraudzītajā Savienības ieceļošanas vietā (pieejamas vietnē http://ec.europa.eu/food/animal/liveanimals/pets/pointsentry_en.htm).
                  Jūras pārvadājumu gadījumā minēto 10 dienu periodu pagarina par papildu periodu, kas atbilst jūras brauciena laikam.
                  Tālākai pārvietošanai uz citām dalībvalstīm šā sertifikāta kopējais derīguma termiņš ir četri mēneši no dokumentu un identitātes pārbaudes datuma vai līdz datumam, kurā beidzas vakcinācijas pret trakumsērgu derīguma termiņš, vai līdz datumam, kad vairs nav piemērojami II.3. punktā minētie nosacījumi attiecībā uz dzīvniekiem, kas ir jaunāki par 16 nedēļām, atkarībā no tā, kurš datums ir agrāks. Jāņem vērā tas, ka atsevišķas dalībvalstis ir informējušas par aizliegumu pārvietot uz to teritoriju II.3. punktā minētos dzīvniekus, kas ir jaunāki par 16 nedēļām. To var noskaidrot vietnē http://ec.europa.eu/food/animal/liveanimals/pets/index_en.htm.
                  I daļa
                  I.5. aile. Saņēmējs: norāda pirmā galamērķa dalībvalsti.
                  I.28. aile. Identifikācijas sistēma: izvēlas vienu no šiem: transponders vai tetovējums.
                  Identifikācijas numurs: norāda transpondera vai tetovējuma burtciparu kodu.
                  Dzimšanas datums/šķirne: saskaņā ar īpašnieka deklarāciju.
                  II daļa
                  (1) Lieko svītrot.
                  (2) Sertifikātam pievieno II.1. punktā minēto deklarāciju, un tā atbilst Īstenošanas regulas (ES) Nr. 577/2013 IV pielikuma3. daļā sniegtajam paraugam un tajā minētajām papildu prasībām.
                  (3) Pierādījumi, kas minēti II.1. punktā (piem., iekāpšanas karte, lidmašīnas biļete) un II.2. punktā (piem., pasākuma dalībnieka karte, pierādījums par dalību asociācijā), tiek iesniegti pēc kompetento iestāžu, kas ir atbildīgas par piezīmju b) punktā minētajām pārbaudēm, pieprasījuma.
                  (4) Jebkura revakcinācija uzskatāma par pirmo vakcināciju, ja tā nav veikta iepriekšējās vakcinācijas derīguma termiņā.
                  (5) II.3.2. punktā minētā deklarācija, kas jāpievieno sertifikātam, atbilst Īstenošanas regulas (ES) Nr. 577/2013 I pielikuma1. un 3. daļā noteiktajām formāta, izkārtojuma un valodas prasībām.
                  (6) Sertifikātam pievieno apliecinātu attiecīgo dzīvnieku identifikācijas dokumenta kopiju un informāciju par vakcināciju.
                  (7) Trešā izvēle ir pakļauta nosacījumam, ka īpašnieks vai II.1. punktā minētā fiziskā persona pēc tādu kompetento iestāžu pieprasījuma, kuras ir atbildīgas par b) punktā paredzētajām pārbaudēm, iesniedz deklarāciju, kurā apliecina, ka tranzīta laikā caur kādu teritoriju vai trešo valsti, kas nav iekļauta Īstenošanas regulas (ES) Nr. 577/2013 II pielikumā, dzīvniekiem nav bijusi saskarsme ar tādu sugu dzīvniekiem, kuras ir uzņēmīgas pret trakumsērgu, un ka tie ir palikuši neapdraudēti transportlīdzeklī vai starptautiskas lidostas teritorijā. Šī deklarācija atbilst Īstenošanas regulas (ES) Nr. 577/2013I pielikuma 2. un 3. daļā noteiktajām formāta, izkārtojuma un valodas prasībām.
               
               Teksts attēlu
               
                  VALSTS
                  Suņu, kaķu vai mājas sesku nekomerciāla pārvietošana no teritorijas vai trešās valsts uz dalībvalsti saskaņā ar Regulas (ES) Nr. 576/2013 5. panta 1. un 2. punktu
                  II. Informācija par veselību
                  II.a Sertifikāta atsauces Nr.
                  II.b
                  (8) II.3.1. punktā minētais trakumsērgas antivielu titrēšanas tests:
                  — jāveic paraugam, ko noņēmis kompetentās iestādes pilnvarots veterinārārsts, vismaz 30 dienas pēc vakcinācijas un trīs mēnešus pirms importēšanas datuma,
                  — serumā uzrāda vismaz 0,5 SV/ml to antivielu līmeni, kuras neitralizē trakumsērgas vīrusu,
                  — ir jāveic laboratorijā, kas apstiprināta saskaņā ar Padomes Lēmuma 2000/258/EK 3. pantu (apstiprināto laboratoriju saraksts pieejams vietnē http://ec.europa.eu/food/animal/liveanimals/pets/approval_en.htm),
                  — nav vēlreiz jāveic tādam dzīvniekam, kas pēc minētā testa, kurā gūti apmierinoši rezultāti, ir revakcinēts pret trakumsērgu iepriekšējās vakcinācijas derīguma termiņā.
                  Sertifikātam pievieno apliecinātu apstiprinātās laboratorijas oficiālā ziņojuma kopiju par II.3.1. punktā minētā trakumsērgas antivielu testa rezultātiem.
                  (9) Sertificējot šo rezultātu, oficiālais veterinārārsts apliecina, ka viņš, spēju robežās un nepieciešamības gadījumā sazinoties ar ziņojumā norādīto laboratoriju, ir pārbaudījis laboratorijas ziņojuma autentiskumu par II.3.1. punktā minētā antivielu titrēšanas testa rezultātiem.
                  (10) Saistībā ar 6. zemsvītras piezīmi pirms jaunu ierakstu izdarīšanas šajā sertifikātā ir jāpārbauda, ka attiecīgie dzīvnieki ar zemādas transponderu vai skaidri salasāmu tetovējumu ir iezīmēti pirms 2011. gada 3. jūlija, un šai pārbaudei vienmēr ir jānorit pirms minēto dzīvnieku vakcinācijas vai, attiecīgā gadījumā, testēšanas.
                  (11) II.4. punktā minētā terapija pret Echinococcus multilocularis:
                  — jāveic veterinārārstam ne agrāk par 120 stundām un ne vēlāk par 24 stundām pirms plānotās suņu ievešanas kādā no tām dalībvalstīm vai to daļām, kas uzskaitītas Īstenošanas regulas (ES) 2018/878 pielikumā,
                  — jāveic ar apstiprinātām zālēm, kas satur atbilstošu devu prazikvantela vai farmakoloģiski aktīvu vielu, par kurām pierādīts, ka attiecīgajām saimnieksugām tās vienas pašas vai kombinācijā samazina parazīta Echinococcus multilocularis zarnu formu (nobriedušo un nenobriedušo) slogu.
                  (12) Ja terapija tiek veikta pēc šā sertifikāta parakstīšanas datuma un pirms plānotās ievešanas vienā no dalībvalstīm vai tās daļām, kas iekļautas Īstenošanas regulas (ES) 2018/878 pielikumā, šādas turpmākas terapijas dokumentēšanai jāizmanto II.4. punktā minētā tabula.
                  (13) Ja terapijas tiek veiktas pēc šā sertifikāta parakstīšanas datuma ar mērķi veikt tālāku pārvietošanu uz citām dalībvalstīm, kuras minētas piezīmju b) punktā, un saistībā ar 11. zemsvītras piezīmi, šādu terapiju dokumentēšanai jāizmanto II.4. punktā minētā tabula.
                  Oficiālais veterinārārsts/pilnvarotais veterinārārsts
                  Vārds, uzvārds (drukātiem burtiem): Kvalifikācija un amats:
                  Adrese
                  Tālrunis:
                  Datums: Paraksts:
                  Zīmogs:
               
               Teksts attēlu
               
                  VALSTS
                  Suņu, kaķu vai mājas sesku nekomerciāla pārvietošana no teritorijas vai trešās valsts uz dalībvalsti saskaņā ar Regulas (ES) Nr. 576/2013 5. panta 1. un 2. punktu
                  II. Informācija par veselību
                  II.a Sertifikāta atsauces Nr.
                  II.b
                  Apstiprinājums, ko sniedz kompetentā iestāde (nav vajadzīgs, ja sertifikātu parakstījis oficiāls veterinārārsts)
                  Vārds, uzvārds (drukātiem burtiem): Kvalifikācija un amats:
                  Adrese
                  Tālrunis:
                  Datums: Paraksts:
                  Zīmogs:
                  Amatpersona ceļotāju ieceļošanas vietā (tālākai pārvietošanai uz citu dalībvalsti)
                  Vārds, uzvārds (drukātiem burtiem): Amats:
                  Adrese
                  Tālrunis:
                  E-pasta adrese:
                  Dokumentu un identitātes pārbaudes beigu datums: Paraksts: Zīmogs:
               ”